Sekretarijat za lokalnu upravu Opštine u okviru Glavnog grada Golubovci, na osnovu člana 113 stav 1 Zakona o lokalnoj samoupravi ("Službeni list Crne Gore", br. 002/18, 034/19 i 038/20), člana 4 stav 1 tačka 6 Odluke o organizaciji i načinu rada lokalne uprave Opštine u okviru Glavnog grada - Golubovci (“Službeni list Crne Gore- opštinski propisi” br. 022/19) i Odluke o pokretanju postupka za popunu radnog mjesta broj UP I 33-100/22-43, od 21. marta 2022.godine, objavljuje-

**J A V N I O G L A S**

Za popunu radnog mjestau Sekretarijatu za lokalnu upravu Opštine u okviru Glavnog grada Golubovci-Odjeljenje za ruralni razvoj:

* **Viši/a savjetnik/ca III-za turizam, 1 izvršilac na neodređeno vrijeme.**

Posebni uslovi:

- VII1 nivo kvalifikacija,

- fakultet humanističkih nauka ili fakultet za turizam,

- najmanje jedna godina radnog iskustva na poslovima u VII1 ili VI nivou

 kvalifikacije obrazovanja.

Opšti uslovi za zasnivanje radnog odnosa:

- crnogorsko državljanstvo;

- navršenih 18 godina života;

- zdravstvena sposobnost za obavljanje poslova radnog mjesta;

- propisani nivo kvalifikacije obrazovanja;

- položen stručni ispit za rad u državnim organima (radni odnos može zasnovati i lice bez položenog stručnog ispita, pod uslovom da isti položi u roku od jedne godine od dana zasnivanja radnog odnosa);

- da nije osuđivan za krivično djelo koje ga čini nedostojnim za rad u državnom organu.

Dokumenta (original ili ovjerene kopije) koja podnosi kandidat/kinja su:

* Prijava na slobodno radno mjesto, u kojoj se navodi JMB i saglasnost sa obradom ličnih podataka u svrhu sprovođenja oglasa za popunu radnog mjesta (obrazac prijave na sajtu [www.golubovci.me](http://www.golubovci.me));
* CV;
* Dokaz o završenom nivou kvalifikacije obrazovanja (obim 240 ECTS kredita);
* Uvjerenje o položenom stručnom ispitu za rad u državnim organima (radni odnos može zasnovati i lice bez položenog stručnog ispita, pod uslovom da isti položi u roku od jedne godine od dana zasnivanja radnog odnosa);
* Uvjerenje ili potvrda o potrebnom radnom iskustvu;
* Ovjerena fotokopija biometrijske lične karte

**Ovjerene kopije dokumenata ne smiju biti starije od (6) šest mjeseci.**

Dokumenta koja pribavlja javnopravni organ po službenoj dužnosti:

* Uvjerenje da kandidat/kinja nije osuđivan/a za krivično djelo koje ga/je čini nedostojnim za rad u državnom organu.

Provjera znanja, sposobnosti, kompetencija i vještina kandidata/kinje izvršiće se u roku od 30 dana od dana sačinjavanja liste kandidata koji ispunjavaju uslove oglasa, o čemu će se kandidati obavijestiti preko internet stranice Opštine u okviru Glavnog grada Golubovci najkasnije 5 dana prije provjere, shodno Uredbi o kriterijumima i bližem načinu sprovođenja provjere znanja, sposobnosti, kompetencija i vještina za rad u državnim organima ("Službeni list Crne Gore", br. 50/18).

Popis propisa potrebnih za postupak provjere: Ustav Crne Gore ("Službeni list Crne Gore", br. 001/07 i 038/13), Zakon o lokalnoj samoupravi (“Službeni list Crne Gore" br. 002/18, 034/19 i 038/20), Zakon o državnim službenicima i namještenicima (“Službeni list Crne Gore" br. 002/18, 034/19 i 008/21), Zakon o upravnom postupku ("Službeni list Crne Gore", br. 056/14, 020/15, 040/16 i 037/17), Zakon o turizmu i ugostiteljstvu (″Službeni list Crne Gore",br. 002/18, 004/18, 013/18, 025/19, 067/19, 076/20 i 130/21), Zakon o zaštiti kulturnih dobara (″Službeni list Crne Gore",br. 049/10, 040/11, 044/17 i 018/19), Zakon o turističkim organizacijama (″Službeni list Republike Crne Gore",br. 011/04, 046/07, ″Službeni list Crne Gore" br. 073/10, 040/11, 045/14, 042/17 i 027/19) i Statut Opštine u okviru Glavnog grada Golubovci (“Službeni list Crne Gore - opštinski propisi”, br. 012/19).

Prijavu i CV sa dokumentacijom kandidat/kinja podnosi u originalu ili ovjerenoj kopiji, preko arhive Opštine u okviru Glavnog grada Golubovci,Ul. Glavna gradska ulica br. 89 Anovi u zatvorenoj koverti, u roku od 15 dana od dana objavljivanja javnog oglasa na adresu:

**Opština u okviru Glavnog grada Golubovci – Sekretarijat za lokalnu upravu, Ul. Glavna gradska ulica br 89, sa naznakom za: Javni oglas – radno mjesto na koje se kandidat prijavljuje.**

**Neblagovremene prijave neće se razmatrati.**

**NAPOMENA:**

1. Kandidati su obavezni da dostave samo dokaze o nivou kvalifikacije obrazovanja koji su propisani u posebnim uslovima oglasa, a ne i dokaze o eventualnom naknadnom stručnom obrazovanju.
2. Pod dokazom o radnom iskustvu smatra se potvrda ili uvjerenje poslodavca ili poslodavca kod kojih je kandidat radio, a koje moraju sadržati podatke o poslovima koje je obavljao, naziv radnog mjesta, u kojem nivou kvalifikacije obrazovanja, opis poslova i precizno vrijeme njihovog obavljanja.
3. Uvjerenje o zdravstvenoj sposobnosti podnosi isključivo izabrani/a kandidat/kinja i to u roku od osam dana od dana dostavljanja odluke o izboru kandidata.

Kontakt osoba: Jasmina Vujačić, tel. 020/873-290, 873-261.